Ацқьа Андреас Криттәи иаԥиҵаз Аканон ду

Ачгара Ду ахәбатәи амчыбжь ахашазы. Ацқьа Андре́ас Кри́ттәи иаԥиҵаз Акано́н ду.

1-тәи ашәа, 2-тәи абжьы
Аирмо́с: Сыцхырааҩ, схызҩо / еиқәырхаҩыс исзыҟалаз: / Иара с-Нцәа иоуп, / ихьӡ-иҧшагьы сҳәоит; / саб и-Нцәа иоуп, / [Ихьыӡгьы] ҳараскуеит; / избанзар хьыӡра Игеит! (2-нтә)

А́цырӷызра: Анцәа срыцҳашьа, Анцәа срыцҳашьа. 
А́цырӷызра: Анцәа иитәу Аԥшьа [Мариа], бҳазиҳәа Анцәа.
А́цырӷызра: Анцәа иитәу Ацқьа [Андре́ас], уҳазиҳәа Анцәа.
Ахьӡ-аԥша имаз Аб, Аԥагьы, Аԥсы Цқьагьы. Хы́на Изку: 
Уажәгьы, есқьынгьы, наӡаӡагьы. Амин. Нцәадзыхшаз Илызку:

Аирмо́с: Са сахь ухьаԥш, ажәҩан, / Аҭыԥҳа́ лыла ажьра зыдкыланы Иааз, / Қьырса, / ибзарӡгьы сҳәоит сагьизышәаҳәоит.

А́цырӷызра: Анцәа срыцҳашьа, Анцәа срыцҳашьа.  
А́цырӷызра: Хы́на Цқьа, Анцәа, ҳрыцҳашьа.  
А́цырӷызра: Ицқьаӡоу Нцәадзыхшаз, ҳаиқәырха.

Даҽа ирмо́ск: Ижәбома, ижәбома, / Сара Анцәа шсакәу, / ажәытәан ацәҳәыраҿы / сыжәлар рзы / Сарӷьа напы мацаралеи, / Сымчалеи / ама́нна қәаны илазышьҭыз, / аӡгьы ахаҳә иалызхыз. (2-нтә)

А́цырӷызра: Анцәа срыцҳашьа, Анцәа срыцҳашьа.
А́цырӷызра: Анцәа иитәу Аԥшьа [Мариа], бҳазиҳәа Анцәа.
А́цырӷызра: Анцәа иитәу Ацқьа [Андре́ас], уҳазиҳәа Анцәа.
Ахьӡ-аԥша имаз Аб, Аԥагьы, Аԥсы Цқьагьы. Хы́на Изку: 
Уажәгьы, есқьынгьы, наӡаӡагьы. Амин. Нцәадзыхшаз Илызку:

3-тәи ашәа
Аирмо́с: Уԥҟарақәа [зну], Қьырса, / и́мқәацо ахаҳә аҟны, / ишьақәырӷәӷәа Уныха.

А́цырӷызра: Анцәа срыцҳашьа, Анцәа срыцҳашьа.
А́цырӷызра: Хы́на Цқьа, Анцәа, ҳрыцҳашьа.  
А́цырӷызра: Ицқьаӡоу Нцәадзыхшаз, ҳаиқәырха.

Даҽа ирмо́ск: Ишьақәырӷәӷәа, / ҳ-Аҳ Ду, / Уԥҟарақәа [зну] ахаҳә аҟны / илакҩакуа сгәы, / избанзар Уара аӡәзаҵәык Уоуп Ицқьоу Иагьҳақәиҭу. (2-нтә)

А́цырӷызра: Анцәа срыцҳашьа, Анцәа срыцҳашьа. 
А́цырӷызра: Анцәа иитәу Аԥшьа [Мариа], бҳазиҳәа Анцәа.
А́цырӷызра: Анцәа иитәу Ацқьа [Андре́ас], уҳазиҳәа Анцәа.
Ахьӡ-аԥша имаз Аб, Аԥагьы, Аԥсы Цқьагьы. Хы́на Изку: 
Уажәгьы, есқьынгьы, наӡаӡагьы. Амин. Нцәадзыхшаз Илызку:

4-тәи ашәа
Аирмо́с: Иаҳаит аԥааимбар (аԥеиԥшҳәаҩ) / Уаара шыҟалаз, ҳ-Аҳ Ду, / дагьацәшәеит, / Аҭыԥҳа́ улыхшарц / ауаа рыҿгьы уцәырҵырц ахьуҭаххаз, / иагьиҳәеит: / «Жәабжьны исаҳаит Уӡбахә, / сагьацәшәеит». / Ахьӡ-аԥша амаз [ҳ-Аҳ Ду] Умч! (2-нтә)

А́цырӷызра: Анцәа срыцҳашьа, Анцәа срыцҳашьа. 
А́цырӷызра: Анцәа иитәу Аԥшьа [Мариа], бҳазиҳәа Анцәа.
А́цырӷызра: Анцәа иитәу Ацқьа [Андре́ас], уҳазиҳәа Анцәа.
Ахьӡ-аԥша имаз Аб, Аԥагьы, Аԥсы Цқьагьы. Хы́на Изку: 
Уажәгьы, есқьынгьы, наӡаӡагьы. Амин. Нцәадзыхшаз Илызку:

5-тәи ашәа
Аирмо́с: Аҵх инаркны иаашанӡа иузгәаҟуаз, / Ауаҩы́ҭахҩы, / исзымдыруа сырдыр, суҳәоит, / сагьымҩақәҵа Удҵақәа рынагӡараҟны; / исырҵа, Сеиқәырхаҩ, / Угәаԥхара аҟаҵашьа.  (2-нтә)

А́цырӷызра: Анцәа срыцҳашьа, Анцәа срыцҳашьа. 
А́цырӷызра: Анцәа иитәу Аԥшьа [Мариа], бҳазиҳәа Анцәа.
А́цырӷызра: Анцәа иитәу Ацқьа [Андре́ас], уҳазиҳәа Анцәа.
Ахьӡ-аԥша имаз Аб, Аԥагьы, Аԥсы Цқьагьы. Хы́на Изку: 
Уажәгьы, есқьынгьы, наӡаӡагьы. Амин. Нцәадзыхшаз Илызку:

6-тәи Ашәа
Аирмо́с: Сгәаҵаҟынтә сҵәааит / исызхьаауа Анцәа иахь, / быжьра-быжьҵәа аҵаҟынтә, сыбжьы иаҳаит, / аҭахарагьы сацәигеит. (2-нтә)

А́цырӷызра: Анцәа срыцҳашьа, Анцәа срыцҳашьа. 
А́цырӷызра: Анцәа иитәу Аԥшьа [Мариа], бҳазиҳәа Анцәа.
А́цырӷызра: Анцәа иитәу Ацқьа [Андре́ас], уҳазиҳәа Анцәа.
Ахьӡ-аԥша имаз Аб, Аԥагьы, Аԥсы Цқьагьы. Хы́на Изку: 
Уажәгьы, есқьынгьы, наӡаӡагьы. Амин. Нцәадзыхшаз Илызку:

Ақада́қь, 2-тәи абжьы
Сыԥсы, сыԥсы, / уҿыха, узыцәоузеи? / Уҵыхәтәа ааигәахеит, / аԥсыҭҟьа́рагьы узыԥшуп. / Уааҧшыроуп, / зехьынџьара иҟоу, / зыла зегь ҭәуа, / Қьырса Анцәа урыцҳаишьарц азы.